TSR ซ่อนจุดแข็ง!
หากมองข้ามราคาหุ้นบนกระดานของ TSR แล้วไปดูในส่วนของปัจจัยพื้นฐาน ถือว่าไม่แย่ตามราคาหุ้น แต่กลับดูดีเสียด้วยซ้ำ เพราะสามารถทำกำไรได้อย่างสม่ำเสมอมา
หากมองข้ามราคาหุ้นบนกระดานของ TSR แล้วไปดูในส่วนของปัจจัยพื้นฐาน ถือว่าไม่แย่ตามราคาหุ้น แต่กลับดูดีเสียด้วยซ้ำ เพราะสามารถทำกำไรได้อย่างสม่ำเสมอมา
27 ธ.ค. 2562

คุณค่าบริษัท
หากมองข้ามราคาหุ้นบนกระดาน บริษัท เธียรสุรัตน์ จำกัด (มหาชน) หรือ TSR แล้วไปดูในส่วนของปัจจัยพื้นฐาน ถือว่าไม่แย่ตามราคาหุ้น แต่กลับดูดีเสียด้วยซ้ำ ! เพราะสามารถทำกำไรได้อย่างสม่ำเสมอมา
ในส่วนของอนาคต อย่างปี 2563 ทางผู้บริหารยังคงตั้งเป้าหมายรายได้เติบโตราว 10% เพราะมีกลยุทธ์ในการขายจะเน้นการขยายตลาดต่างจังหวัดมากขึ้น โดยจะเปิดสาขาเพิ่มอีก 8 สาขาใน 8 จังหวัดภายในเดือน เม.ย.63  ตามการขยายพื้นที่เมือง เพื่อเข้าไปทดแทนการใช้น้ำแบบถังที่เป็นนิยมใช้ในต่างจังหวัด
ทั้งนี้จะทำให้มีสาขารวมทั้งสิ้น 30 สาขาภายในไตรมาส 2/2563 จากปัจจุบันมี 22 สาขา พร้อมกับเร่งขยายทีมขายอย่างต่อเนื่อง พร้อมกับบริษัทจะเน้นทำการตลาดผ่านช่องทางออนไลน์มากขึ้น
นอกจากนี้ การนำระบบไอทีเข้ามาใช้ในการเก็บเงินและชำระเงินยังช่วยให้สัดส่วนหนี้ที่ไม่ก่อให้เกิดรายได้ (NPL) ของลูกค้าที่ซื้อสินค้าผ่อนชำระลดลงมาอย่างต่อเนื่องจาก 8% มาอยู่ที่ 5.66% ในปัจจุบัน และคาดว่าจะอยู่ใกล้เคียงระดับดังกล่าวในสิ้นปีนี้ พร้อมตั้งเป้าลด NPL ลงเหลือ 5% ในปีหน้า จากการที่จะมีการพัฒนาระบบการเก็บเงินใหม่ที่เริ่มใช้ในไตรมาส 1/2563 ทำให้ประสิทธิภาพในการเก็บเงินลูกค้าเพิ่มมากขึ้น หลังจากที่ปีนี้บริษัทเพิ่มความสะดวกแก่ลูกค้าไนการชำระเงินผ่าน QR Code และช่องทางเคาน์เตอร์เซอร์วิส
ผลดังกล่าวจะคงสามารถเพิ่มจุดแข็งให้ TSR  สร้างผลงานให้เติบโตได้ดีมากขึ้นกว่าช่วงที่ผ่านมา
ถึงอย่างไรทาง TSR ยังซ่อนจุดแข็ง เนื่องจากงวด 9 เดือนแรกปี 2562 ทำกำไรสุทธิไปแล้ว 75.90 ล้านบาท ขณะที่ด้านกำไรสะสมอยู่ที่ 342.81 ล้านบาท
และสิ่งสำคัญฐานะทางการเงินของบริษัทค่อนข้างแข็งแกร่ง เพราะบริษัทมีสินทรัพย์หมุนเวียนมาถึง 860.97 ล้านบาท เมื่อนำมาเทียบกับหนี้สินหมุนเวียนเพียง 192.60 ล้านบาท ได้ค่า CURRENT RATIO อยู่ที่ระดับ 4.47 เท่า ถือว่าบริษัทมีสภาพคล่องทางการเงินมากเกินความจำเป็นด้วยซ้ำ
อีกทั้งปัญหาหนี้สินของบริษัทไม่มีอะไรที่ต้องเป็นห่วง เพราะบริษัทมีหนี้สินรวมแค่ 219.31 ล้านบาท เมื่อนำมาเทียบกับส่วนของผู้ถือหุ้นมีมากถึง 1,201.85  ล้านบาท ได้ค่า D/E อยู่ที่ระดับ 0.18 เท่า แสดงว่า บริษัทไม่มีปัญหาหนี้สินมารบกวน
ยิ่งไปกว่านั้นเมื่อผลประกอบการแข็งแกร่ง มีกำไรสะสมค่อนข้างเยอะจึงไม่แปลกใจที่บริษัทจะมีการจ่ายปันผลเสมอมา และหากดูทางอัตราส่วนเงินปันผลตอบแทน   (Dividend Yield) เทียบล่าสุดเมื่อวันที่ 24 ธ.ค.62 อยู่ที่ 7% นับว่าสูงเลยทีเดียว
สุดท้ายก็นับว่า TSR เป็นหุ้นที่ไม่แพง เนื่องจากค่า P/E อยู่ที่ 10.14 เท่า และค่า P/BV อยู่ที่ 0.92 เท่า
…
ผู้ถือหุ้นรายใหญ่
บริษัท เบตเตอร์ ดรีมส์ จำกัด 144,367,715 หุ้น 26.26%
นายวีรวัฒน์ แจ้งอยู่ 98,145,325 หุ้น 17.85%
น.ส.สวิตา แจ้งอยู่ 34,433,796 หุ้น 6.26%
น.ส.เธียรวรรณี แจ้งอยู่ 33,695,673 หุ้น 6.13%
นายเอกรัตน์ แจ้งอยู่ 33,608,413 หุ้น 6.11%
รายชื่อกรรมการ